I august gennemførte Udlændingestyrelsen et hasteudbud for særlige indkvarteringsydelser for op til 20 voksne asylansøgere. Efter en nærmere gennemgang af tilbuddende, er det blevet vurderet, at ingen af tilbuddene lever op til kravene. Det skriver Udlændingestyrelsen i en pressemeddelelse. Det betyder, at Botilbuddet Norden, som havde tænkt sig at lave et botilbud i Vrå, ikke får opgaven. Borgere var utilfredse Først på sommeren havde Udlændingestyrelsen og Botilbuddet Norden ellers indgået en aftale om, at stedet skulle ligge i  Vrå. Det proteserede borgerne kraftigt imod, og TV2 Nord kunne afsløre, at det nordjyske botilbud ikke kunne leve op til kravene i udbudsmaterialet. Nu har Udlændingestyrelsen så vurderet, at ingen af de tilbud, der er modtaget i det nyligt afsluttede hasteudbud, lever op til kravene i udbudsmaterialet. Derfor er udbuddet blevet annulleret. I stedet er  Udlændingestyrelsen i dialog med Røde Kors om håndtering af  beboergruppen på Udrejsecenter Sjælsmark. - Det har været en mærkelig proces Hele sagen har bølget meget frem og tilbage, og udsigterne til en afklaring var imødeset. Borgmester i Hjørring Kommune, Søren Smalbro (V), har umiddelbart ingen kommentar til sagen, men har alligevel knyttet en enkelt kommentar. - Jeg vil sige, at det var godt, den landede der, for det har været en lidt mærkelig proces, siger han.
Udlændingestyrelsen har vurderet, at ingen af de tilbud, der modtaget i det nyligt afsluttede hasteudbud om levering af særlige indkvarteringsydelser til voksne, lever op til kravene i udbudsmaterialet.